Felix Cozma a vorbit în emisiunea "Bună, România!", moderată de Radu Buzăianu și Răzvan Zamfir, pe B1 TV, despre Dosarul Vaccinurilor. Cozma este de părere că o instituție precum DNA-ul nu își permite să deschidă un caz doar din suspiciuni.
Președintele ANFP, Felix Cozma, a fost întrebat despre cele 35 de milioane de doze de vaccin anti Covid.
"Ideea e că și din acestea eu știu că s-au distrus sau urmează să fie distruse. Problema este de ce s-a angajat Guvernul de atunci, condus de domnul Cîțu, să ia acea cantitate de 90 de milioane, pentru că faptul că au ajuns sau nu au ajuns cred că nu impactează în momentul de față. Contractul este semnat acel, angajamentul este luat, prejudiciul există.
Eu înțeleg că prejudiciul este același și că contractarea este făcută. Mai mult vom cheltui să le distrugem.
Din punctul meu de vedere, aici instituțiile abilitate trebuie să facă lumină în acest caz. Eu nu cred că o instituție de mărimea DNA-ului își permite să de deschidă un caz doar din suspiciuni. Deci probabil prejudiciul acela există și modul cum a fost calculat și găsit, cred că ține chiar de explicațiile dânșilor".